Lav et referat af nedenstående tekst:

Tekst:
Tirsdag eftermiddag besluttede regionsrådet i Region Nordjylland at sælge Sygehus Nord til ejendomsselskabet Søren Enggard A/S. Det gamle sygehus i hjertet af Aalborg har haft et prisskilt på mindst 200 millioner kroner, og det endte altså med at være et lokalt selskab, der løb med den 45.000 kvadratmeter store bygning. Handlen er en af de største i Aalborg i nyere tid og løber altså op i 225,8 millioner kroner. Pengene for salget skal indgå i finansieringen af det nye sygehusbyggeri i Aalborg Øst, hvor Region Nordjylland selv skal betale 12,5 procent af byggeriet, eller cirka 600 millioner kroner. Senere venter et salg af Sygehus Syd på Hobrovej, der også indgår i den regionale medfinansiering. Salget af Sygehus Syd har dog længere udsigter. Ifølge aftalen med staten om opførelsen af det ny universitetshospital skal dele af sygehuset på Hobrovej fortsat være i brug frem til 2030. - Jeg er ovenud tilfreds med, at vi har indgået aftale om salg af det gamle sygehus til en pris, som er fornuftig. Jeg håber for byen, at der nu kommer et spændende projekt på en grund, som ligger meget centralt i Aalborg, siger regionsrådsformand Ulla Astman (S) i en pressemeddelelse. Flyttedag i 2023 Der er endnu et par år ind til den nye ejer kan overtager bygningerne. Ifølge udbudsvilkårene bliver det gamle sygehus overtaget i begyndelsen af 2023., og ejendommen overtages, som den er. Derefter er det op til køberen i samarbejde med med Aalborg Kommune at udvikle lokalplan, ligesom det er er køber, der står for udviklingen af et fremtidigt byggeri på området.

Referat:
Ejendomsselskabet Enggaard A/S har vundet udbuddet, og har købt Sygehus Nord i Aalborg for 225,8 millioner kroner.